EkBass/fiwiki-20250220-pages-articles huggingface dataset:
Bongi Makeba

Bongi Makeba (20. joulukuuta 1950 – 1985) oli eteläafrikkalainen laulaja- lauluntekijä. Bongi Makeba oli laulaja Miriam Makeban tytär tämän ensimmäisestä avioliitosta. Vuonna 1980 julkaistu Bongi Makeba, Blow On Wind jäi Bongi Makeban ainoaksi albumiksi, kun hän kuoli vuonna 1985. Hänen laulujaan kuultiin silloin tällöin myös hänen äitinsä ohjelmistossa. Luokka:Eteläafrikkalaiset laulajat Luokka:Vuonna 1950 syntyneet Luokka:Vuonna 1985 kuolleet
Clarks

C. and J. Clark Ltd, paremmin tunnettu nimellä Clarks, on brittiläinen korkealaatuisten kalliimman hintaluokan jalkineiden valmistaja. Yhtiön päämaja on Streetin kylässä Somersetissä. == Historiaa == Vuonna 1830 Cyrys Clark ja hänen veljensä James valmistivat ensimmäiset lampaannahkatossut Streetissä, Englannissa. Tuotanto kasvoi nopeasti vuonna 1856 hankittujen Singer- ompelukoneiden myötä. William Clark kehitti jalan luonnollista muotoa myötäilevän Hygienic Linen, josta tuli menestys. 1900-luvun alusta 1940-luvulle kehitettiin uusia tekniikoita ja materiaaleja, joilla pyrittiin saamaan kaikki irti massatuotannosta. Tärkeä merkkipaalu oli myös naisten jalkineiden kehittäminen naisten kapeiden nilkkojen mukaisiksi. Tällöin yhtiön johdossa toimi Alice Clark ja John Roger. Toisen maailmansodan jälkeen yhtiön kasvu jatkui entisestään sen päästessä maailmanmarkkinoille. 1950-luvun alussa Nathan Clark kehitti Desert Boots -erämaanilkkurit, joista tuli myyntimenestys. 1960-luvulla Lance Clark suunnitteli kuuluisan Wallabee- mallin, yksinkertaiset mokkasiinit, joista muodostui todellinen klassikko. Nykyään Clarks on maailmanlaajuinen yhtiö, se valmistaa yli 50 miljoonaa paria kenkiä vuodessa, työllistää 15 000 työntekijää, ja jonka vuoden 2012 liikevaihto oli 1,4 miljardia puntaa. == Lähteet == == Aiheesta muualla == *Clarks ORIGINALS *Clarks Luokka:Jalkinevalmistajat Luokka:Brittiläiset teollisuusyritykset Luokka:Kenkämerkit
Otto von Guericke

Otto von Guericke (30. marraskuuta 1602 Magdeburg – 21. toukokuuta 1686 Hampuri) oli saksalainen valtiomies, fyysikko ja insinööri. Hän kehitti tyhjiöpumppua ja oli varhaisia sähköilmiöiden tutkijoita. Guericke opiskeli Leydenin yliopistossa lakia ja matematiikkaa. 1627 hän aloitti poliittisen uransa Magdeburgissa, mutta joutui pakenemaan 30-vuotisen sodan aikana Ruotsiin, jossa palveli insinöörinä Kustaa II Aadolfin armeijassa. Guericke palasi sodan jälkeen Magdeburgiin, ja vuonna 1646 hänet valittiin kaupungin pormestariksi. Hän toimi pormestarina 35 vuotta ja poliittisen uransa ohella tutki fysikaalisia ilmiöitä ja rakensi kojeita. Guericke oli tutustunut Gilbertin luonnonfilosofisiin teoksiin. Hän kiinnostui erityisesti tyhjiöön liittyvistä selityksistä. Vuonna 1650 Guericke kehitti tiettävästi ensimmäisen toimivan tyhjiöpumpun. Pumpulla hän järjesti kokeita, jossa tyhjiöön viedyt kynttilät sammuivat, hiiret kuolivat ja ääni vaimeni. Vuonna 1654 järjesti kuuluisaksi tulleen demonstraation, jossa kaksi pallonpuolikasta oli asetettu vastakkain ja niiden välille oli muodostettu tyhjiö. Pallonpuolikkaita ei saatu erotettua toisistaan edes kuudentoista hevosen voimilla. Gilbertin tutkimus magnetismin ja kappaleiden ominaisuuksien osalta sai Guericken valmistamaan keinotekoisen pallon, jonka hän yritti saada vastaamaan maapalloa koostumukseltaan. Kokeella oli tarkoitus koettaa Gilbertin teoriaa taivaankappaleiden magneettisesta voimasta pysyä taivaalla. Guericke kiinnostui kuitenkin toisesta seikasta, hänen tekemänsä pallo sinkoili kipinöitä, kun sitä hieroi kuivalla kädellä. Hän päätti valmistaa uuden pallon, tällä kertaa puhtaasta rikistä. Rikkipallolla ilmiö voimistui, ja sillä saatettiin tehdä monia sähkökenttiin liittyviä kokeita, joita Guericke ei kuitenkaan pystynyt selittämään. Kokeissaan rikkipallon kanssa Guericke käytti höyheniä, lehtiä ja muita pieniä kappaleita sekä pellavalankaa. Hän totesi pallon tuottaman veto- tai karkotusvoiman siirtyvän lankaa pitkin. Näin Guericke oli huomaamattaan keksinyt ensimmäisen johtimen. Havaintojaan hän ei kuitenkaan osannut hyödyntää eikä antaa niille luotettavaa selitystä. Guericke kirjoitti kokeistaan kirjan Experimenta Nova Magdeburgica de Vacuo Spacio, joka ilmestyi 1672. Kirja käsittelee sekä tyhjiöön että staattiseen sähköön liittyviä havaintoja. Kirja sai laajaa huomiota aikanaan, ja rikkipallokokeita toistettiin. Francis Hauksbee kehitti rikkipalloa edelleen. == Lähteet == == Aiheesta muualla == Luokka:Saksalaiset aateliset Luokka:Saksalaiset fyysikot Luokka:Saksan pormestarit Luokka:Magdeburgin historia Luokka:Vuonna 1602 syntyneet Luokka:Vuonna 1686 kuolleet
Galdr

Galdr oli muinaisskandinaavista loitsulaulua. Se laulettiin korkeassa diskantissa. Galdreja on muuhun muinaisskandinaaviseen runouteen nähden säilynyt vähän; ne pyrittiin pitämään salassa voiman säilyttämiseksi. Snorri Sturluson on kuitenkin Hattatálissa kuvannut niiden runomittaa, joka oli erityisen vaikea ja johon kuului kolmenlaista riimittelyä. Muun muassa alkusointua käytettiin maagisen tehon lisäämiseksi. Luokka:Skandinaavinen mytologia
Kansainvälinen suvaitsevaisuuden päivä

Kansainvälinen suvaitsevaisuuden päivä on YK:n vuonna 1996 julistama kansainvälinen vuosipäivä, jota vietetään 16. marraskuuta. Edellinen vuosi 1995 oli YK:n "suvaitsevaisuuden vuosi", jolloin 16. marraskuuta hyväksyttiin YK:n suvaitsevaisuuden periaatteiden julistus. Suvaitsevaisuuden päivänä YK muistuttaa kaikkia kunnioittamaan ihmisten moninaisuutta, vapautta ja tasa- arvoa ja kannustaa erilaisten kulttuurien, yhteiskuntien ja ihmisten väliseen yhteistyöhön, arvostukseen ja vuorovaikutukseen. == YK:n suvaitsevaisuuden periaatteiden julistus == Päätös kansainvälisen suvaitsevaisuuden päivän viettämisestä tehtiin YK:n yleiskokouksessa 12.12. vuonna 1996. Päivän ajankohta juontuu siitä, että juuri 16. marraskuuta 1995 Unescon jäsenvaltiot hyväksyivät suvaitsevaisuuden periaatteiden julistuksen (Declaration of Principles on Tolerance). Unescon julistuksen mukaan suvaitsevaisuus on "meidän maailmamme kulttuureiden, ilmaisutapojemme ja inhimillisten elämänmuotojen rikkaan moninaisuuden kunnioittamista, hyväksymistä ja arvostamista." Julistus myös tarkentaa suvaitsevaisuuden ja ihmisoikeuksien suhdetta: > \- Ihmisoikeuksien kunnioittamisen periaatteen mukaisesti suvaitsevaisuuden > osoittaminen ei merkitse yhteiskunnallisen epäoikeudenmukaisuuden sietämistä > eikä omasta vakaumuksesta luopumista eikä sen heikentämistä. Se merkitsee, > että ihminen saa vapaasti pitää kiinni vakaumuksestaan ja hyväksyy sen, että > toiset pitävät kiinni omastaan. Se merkitsee sen tosiasian hyväksymistä, > että ihmisillä, jotka ovat luonnostaan erilaisia ulkomuotonsa, asemansa, > puhetapansa, käyttäytymismuotojensa ja arvojensa puolesta, on oikeus elää > rauhassa ja olla sellaisia kuin ovat. Se merkitsee myös, ettei kukaan saa > väkisin tyrkyttää näkemyksiään toisille. Julistuksessa todetaan, että suvaitsevaisuus ei ole vain vaalittava arvo, vaan myös edellytys rauhalle sekä yleiselle taloudelliselle ja sosiaaliselle kehitykselle. == Lähteet == == Aiheesta muualla == * Kansainvälisen suvaitsevaisuuden päivän tehtäviä koululaisille Luokka:Yhdistyneiden kansakuntien päivät
System R

System R oli IBM:n vuosina 1973-1976 kehittämä maailman ensimmäinen relaatiotietokannan hallintajärjestelmä. Relaatiomallin teoretisoi vuonna 1970 matemaatikko Edgar F. Codd kirjoituksessaan Relational Model of Data for Large Shared Data Banks. IBM:n San Jose Research laboratoriossa kehitettiin Coddin ajatuksen pohjalta prototyyppi relaatiomallin toteuttavasta tietokannasta. Ensimmäinen käyttäjä oli Pratt&Whitney;, jolle järjestelmä asennettiin vuonna 1977. Kehitys oli tutkimusprojekti, josta julkaistiin kaikki vuoteen 1979 saakka. Järjestelmää varten kehitettiin myös SQL-kieli. System R oli pohjana IBM:n myöhemmille tietokannoille SQL/DS:lle ja DB2:lle, joista jälkimmäisellä nimellä toimiva tuote on käytössä ja kehityksen kohteena edelleen. Alun perin relaatiomallia suunniteltiin vain tiedon hakua varten, mutta System R todisti mallin sopivan mainiosti kaikenlaiseen tapahtumankäsittelyyn. == Lähteet == == Aiheesta muualla == * A History and Evaluation of System R. * https://www.hpl.hp.com/techreports/Compaq-DEC/SRC-TN-1997-018.pdf Luokka:IBM:n ohjelmistot Luokka:Tietokantojen hallintajärjestelmät
Drifting

Drifting on Japanissa alkunsa saanut autoharrastuksen muoto. Driftingin idea on ajaa sivuluisussa mahdollisimman suuressa kulmassa koko radan leveyttä hyödyntäen niin suurella nopeudella kuin mahdollista. Suomessa driftingissä on kilpailtu vuodesta 2006. Drifting sai alkunsa Japanissa. Japanilainen kilpa- kuljettaja Kunimitsu Takahashi omasi 70-luvulla todella aggressiivisen ajotavan, jossa hän pyrki viemään auton ylikovaa mutkaan, joka puolestaan johti yliohjautumiseen minkä Takahashi piti yllä mutkan ajan. Takahashin suoritteiden innoittamana Japanin mutkaisilla vuoristoteillä ajetut laittomat Touge-kilpailut alkoivat matkia kyseistä ajotapaa. Tuolloin driftingiä ei kuitenkaan pidetty itsenäisenä kilpailulajina. Nykymuodossa tunnetuksi kilpailulajiksi drifting muodostui vasta 2000-luvulla, kun Japanin ensimmäinen D1GP järjestettiin vuonna 2001. Tätä ennen kilpailut olivat keskittyneet yksilösuoritteisiin, kun D1GP toi mukaan pariajofinaalit, tandem-vaiheen. Samalla myös tuomarointiin kirjoitettiin selkeät kriteerit ja lajia voitiin alkaa pitämään vakavasti otettavana moottoriurheilun muotona. Lajina drifting rantautui Suomeen vuonna 2006. Vuonna 2011 AKK Motorsport tunnusti lajin virallisesti myöntämällä sille trophy-arvon. Vuodesta 2011 laji on omannut SM- arvon. Suomessa järjestetään drifting-kilpailuja muun muassa FPDA:n ja Radalle.com-tapahtumissa. == Kilpaileminen == Kilpailemisessa ei ratkaise kierrosaika tai maaliin saapumisen järjestys vaan voittajan ratkaisee tuomaristo. Tuomaristo tarkastelee neljää kriteeriä: nopeus ja sulavuus, luistokulma, ajolinjan valinta ja tyyli. Nopeus yksistään ei ratkaise, mutta suuremmalla nopeudella ajaneella on etu tuomariston päätöksessä. Lähdöstä on tietty matka varattu kiihdytykseen ja merkityn alkukohdan jälkeen on ajettava sivuluisussa. Lisäksi on noudatettava oikeaa ajolinjaa, jonka tuomaristo osoittaa ennen tapahtumaa. Linjaa varten radalle on merkitty tyypillisesti neliskulmaisia alueita joko sisä- tai ulkoreunaan, joista kilpailijoiden on ajettava autoilla. Leikkauspaikoissa on ajettava mahdollisimman läheltä pylvästä. Hidastaminen ei ole sallittua kuin tietyillä jarrutusalueilla. Jos johtoautoa seuraava auto ei voi väistää jarrutuksen vuoksi syy on tyypillisesti johtoauton. Tämän vuoksi autoissa on jarruvalot edessä ja takana tuomaristolle ja renkaissa on merkintä, josta nähdään pyöriikö rengas. Karsinta-ajossa kilpailijat ajavat yksin, jolloin voi saada enintään sata pistettä. Ajolinjasta voi saada 60 pistettä, jonka lisäksi enintään 20 pistettä tulee ajokulmasta ja 20 pistettä tyylistä. Tähän vaikuttaa kolme seikkaa: aloittaminen, sulavuus ja päättäväisyys. Varsinainen kilpailu ajetaan pareittain, jossa kilpailijapari vuorottelee johtoauton ja seuraajan rooleissa. Johtoauto pyrkii toistamaan täydellisen karsinta-ajon, mutta ei saa haitata seuraajaa. Seuraajan on matkittava johtoauton liikkeitä täsmällisesti ja mahdollisimman lähellä. Pieni kontakti on myös sallittua. Kilpailija voi menettää ajosuorituksen pisteet tietyistä virheistä kuten kahden pyörän ajautuessa ulos radalta. ==Lähteet== Luokka:Autourheilu lajeittain
Tiku ja Taku

Tiku ja Taku (, johdannos sanasta Chippendale) ovat The Walt Disney Companyn piirroselokuvissa ja -sarjoissa sekä sarjakuvissa esiintyvät kaksi maaoravaa, jotka aiheuttavat kaikenlaista harmia Aku Ankalle, Mikki Hiirelle ja Plutolle. Ensimmäisen kerran maaoravat esiintyivät sotapropagandapiirroselokuvassa Pluto vartiossa (1943), tuolloin vielä nimettöminä ja täysin identtisinä mutta jo valmiiksi kehiteltyinä hahmoina. Vuonna 1989 Tiku ja Taku pääsivät päätähdiksi sarjaan Tikun ja Takun pelastuspartio, jossa heidän roolinsa on huomattavasti sankarillisempi. Tikun () tunnistaa mustasta nenästä, kun taas Takun () nenä on punainen ja hänellä on myös pieni hiustupsu päälaella. Monissa jaksoissa Tiku näytetään enemmän järkeä käyttävänä kuin Taku. Omissa lyhyissä klassikoissaan maaoravakaksikko oli toisinaan hyvin ilkikurinen, mutta he eivät varsinaisesti tahtoneet pahaa kenellekään. Maailman nisäkkäille suomenkielisiä nimiä laatineen toimikunnan ehdotus maaoravien uudeksi suomenkieliseksi nimeksi on tikutakut. Suomen kielen lautakunta piti muun muassa tätä nimiehdotusta kuitenkin "tyylilajiltaan häiritsevän poikkeavana".Maailman nisäkkäiden suomenkieliset nimet: suomen kielen lautakunnan kannanotto. Tikun ja Takun suomenkielisinä ääninä ovat toimineet Susanna Indrén (Tiku) ja Tom Wentzel (Taku) vuodesta 1990. == Katso myös == * Tikun ja Takun pelastuspartio * Mikki Hiiren kerhotalo == Lähteet == *
Remscheid

Remscheid on kaupunki Nordrhein-Westfalenin osavaltiossa Saksassa. Se sijaitsee noin 15 kilometriä Düsseldorfista itään ja noin 35 kilometriä Kölnistä pohjoiseen. Kaupungissa oli vuoden 2016 lopussa 113 611 asukasta. Kaupungin pinta-ala on 74,6 neliökilometriä. Remscheid muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Remscheidin ystävyyskaupunkeja ovat Quimper Ranskassa, Wansbeck Englannissa, Prešov Slovakiassa ja Pirna Saksin osavaltiossa. == Historia == Remscheid on perustettu jo 1100-luvulla, mutta se pysyi pikkukylänä 1800-luvulle asti. Kaupungin nimen varhaisia kirjoitusmuotoja olivat remissgeid (1217), Rymscheyd (1351), Reymscheyd (1487) ja Rembscheid (1639). Koko Reinin-Ruhrin alueen talouskasvu johti Remscheidin väkiluvun kasvuun. Koneenrakennus ja työkalujen valmistus olivat kaupungin pääaloja. Remscheid tuhoutui lähes täydellisesti ilmapommituksissa toisen maailmansodan aikana 31. heinäkuuta 1943. Sodan jälkeen kaupunki jälleenrakennettiin. == Tunnettuja Remscheidissa syntyneitä == * Peter Brötzmann, saksofonisti * Wilhelm Röntgen, fyysikko (syntyi Lennepissä, joka kuuluu nykyään Remscheidiin) * Wolfgang Tillmans, valokuvaaja ==Lähteet== == Aiheesta muualla == *Kaupungin verkkosivu Luokka:Düsseldorfin hallintopiiri Luokka:Nordrhein-Westfalenin kunnat Luokka:Saksan kaupungit
Magneettinen fotoni

Magneettinen fotoni on hypoteettinen säteilyn välittäjähiukkanen; eräänlainen sähköisen fotonin vastine. Magneettinen fotoni esiintyy joissakin fysiikan teorioissa. Sen olemassaolostaa ei kuitenkaan ole evidenssiä ja monet variaatiot on voitu kokeissa falsifioida. Muiden muassa saksalainen fyysikko Rainer W. Kühne on esittänyt teorian, joka sisältää magneettisen fotonin. Nobel-palkittu Abdus Salam ennusti 1966 magneettisen fotonin olemassaolon. Salam, A. (1966). "Magnetic monopole and two photon theories of C-violation". Physics Letters 22: 683-684. ==Lähteet== == Aiheesta muualla == *Possible Observation of a Second Kind of Light – Magnetic Photon Rays Luokka:Magnetismi Luokka:Hypoteettiset alkeishiukkaset
Bioinformatiikka

Bioinformatiikka on monitieteinen tutkimusala, joka kehittää ja käyttää erilaisia matematiikan, tietojenkäsittelytieteen sekä tilastotieteen menetelmiä biologisten ongelmien ratkaisuun. Bioinformatiikan määritelmä ei kuitenkaan ole täysin vakiintunut. Usein katsotaan, että bioinformatiikalla on kolme pyrkimystä: Organisoida aineistoa, jotta se saadaan tutkijoiden saataville, kehittää työkaluja ja tietoresursseja näiden aineistojen analysointiin sekä käyttää tietoresursseja ja työkaluja biologisten aineistojen analysointiin siten, että tulokset voidaan tulkita biologisesti mielekkäästi. Bioinformatiikan tutkimuskohteita ovat muun muassa perimä, geenisekvenssit, proteiinien ja geenien rakenne, ja geenien ilmeneminen sekä niiden toiminta. Bioinformatiikkaa sovelletaan myös evoluutiotutkimuksessa. Esimerkkejä bioinformatiikan menetelmiä soveltavista biologisista tutkimusongelmista ovat tautigeenien paikannus ihmisen genomista, eliöiden perimän kartoitus, eliöiden sukulaisuussuhteiden selvittäminen ja geenien ilmenemisen tutkiminen erilaisissa ihmisen taudeissa. Varsinaista bioinformatiikan tutkimusta leimaa tietokoneohjelmien kehitykseen osallistuminen, algoritmien ja mallien kehitys sekä tiedonlouhintamenetelmien soveltaminen biologisten aineistojen analysointiin. Erona laskennalliseen biologiaan on se, että laskennallisessa biologiassa hypoteesin testaus on korostunut, kun taas bioinformatiikka asettaa enemmän painoa tiedon hallinnalle ja teknologialähtöisille ratkaisuille. == Opiskelu Suomessa == Suomessa bioinformatiikkaa voi opiskella yliopistossa. Ainakin Helsingin, Turun ja Tampereen yliopistot ja Aalto-yliopisto tarjoavat mahdollisuuden bioinformatiikan maisteriopintoihin, ja suuntautumisvaihtoehtona bioinformatiikka on olemassa myös Itä-Suomen yliopistossa, biolääketieteen koulutusohjelmassa. Suomen ensimmäinen bioinformatiikan professuuri perustettiin Tampereen yliopistoon, Lääketieteellisen teknologian instituuttiin (Institute of Medical Technology) vuonna 1998. Nykyisin bioinformatiikan professoreita on Suomessa ainakin neljä ja alan tutkimusryhmiä parisenkymmentä. Suomessa toimivia bioinformatiikan alan yrityksiä ja tutkimusryhmiä on koottu Bioverkko-listaan. ==Lähteet== == Aiheesta muualla == *Bioinformatiikan seura ry. *Helsingin yliopiston BioInfon sivut *Bioinformatiikan tutkimus ja koulutus Tampereen yliopistossa *Turun ja Tampereen yliopistojen bioinformatiikan maisteriohjelman sivut *Kansanterveyslehden artikkeli bioinformatiikasta * Tieteen tietotekniikan keskuksen sivut bioinformatiikasta *
Doriath

Doriath on kuvitteellinen sindar-haltioiden maa J. R. R. Tolkienin kirjassa Silmarillion. Sitä kutsuttiin nimellä Aidattu Maa, koska sen kuningatar, Melian, kohotti suojaavan kilven, jonka läpi ei päässyt muuten kuin kuningas Elu Thingolin luvalla. Doriath oli metsäinen valtakunta lähellä Sirion-jokea ja sen alueella oli kolme metsää: Neldoreth (Taur-na-Neldor), Nivrim ja Region, päämetsä. Myös Brethilin ja Nan Elmothin metsät kuuluivat Doriathiin, mutta ne olivat suojaavan kilven ulkopuolella. Doriathin Elu Thingol, Sindarin Korkea Kuningas, katsoi koko Beleriandin omaksi maakseen, Gelionista Belegaeriin. Haltioiden matkan aikana vanyar ja noldor ohittivat sen paikan ja heidät vietiin veden yli Tol Eressëaan, kun teleri saapuivat. Heidän kuninkaansa Elwë katosi Nan Elmothiin, ja kun Ulmo palasi hakemaan heitä, osa heistä jäi paikalleen. Heitä alettiin nimittää nimellä Sindar tai harmaahaltiat, ja kun Thingol palasi, hän ryhtyi heidän kuninkaakseen, ja hallitsi Doriathista. Doriathin nimi oli aluksi Eglador (Anteeksiannon maa tai Haltioiden maa), mutta Puiden Vuosien viimeisenä vuonna Melkorin örkit alkoivat lisääntyä Beleriandissa, Melian kohotti kilpensä, sulkien sisäänsä Neldorethin, Regionin ja Nivrimin metsät. Thingol kutsui kaikki Sindar-haltiat Doriathiin, mutta moni jäi Erämaahan. Beleriandin ensimmäisen taistelun jälkeen moni Laiquendi siirtyi Doriathiin. Eöl mustahaltia osti Nan Emrothin Thingolilta, maksaen siitä Anglachel-miekan. Belegostin ja Nogrodin kääpiöt tekivät sopimuksen, jonka mukaan he rakensivat Menegrothin salit, joista tuli Thingolin pääkaupunki. Kun noldor palasivat Keski-maahan Ensimmäisen Ajan alussa, Thingol ei päästänyt heitä Doriathiin, paitsi Finarfinin jälkeläiset, koska nämä olivat hänelle sukua hänen veljensä, Olwën, kautta. Kun myöhemmin ihmiset saapuivat Beleriandiin, heiltäkin kiellettiin pääsy Doriathiin, mutta Finrodin pyynnöstä Haladin sai asua Brethilissä. Beren, Barahirin poika, pääsi Melianin kilven läpi, kuten Melian oli ennustanut, ja saapui Neldorethiin. Siellä Thingolin tytär, Lúthien, rakastui tähän. Silmarilin palautuksen jälkeen suuri hukka Carcharoth saavutti myös kilven, mutta Thingol, Beren ja Thingolin kapteenit Beleg ja Mablung metsästivät ja tappoivat pedon. Túrin lähetettiin Doriathiin, jotta hän eläisi siihen ikään, että voisi lähteä Keski-Maasta. Myöhemmin hänen äitinsä ja sisarensa, Morwen ja Nienor, asuivat siellä, ennen katoamistaan. Húrin toi Nargothrondin aarteet Doriathiin, kun Finrodin valtakunta oli kaatunut, ja Thingol yhdisti Berenin ja Lúthienin Silmarilin Nauglamiriin, kääpiöiden valmistamaan kaulakoruun. Kääpiöt hyökkäsivät Thingolin kimppuun, surmaten tämän, ja varastivat kaulakorun Doriathin ensimmäisen ryöstön aikana. Tämän takia Melian lähti ja niin kilpi haipui. Doriathin elvytti vähäksi aikaa Dior, Berenin ja Lúthienin poika, mutta hänet tappoivat Fëanorin pojat. Myöhemmin Doriath pysyi autiona, kunnes se upposi muun Beleriandin mukana. Luokka:Keski-Maan paikat de:Regionen und Orte in Tolkiens Welt#Doriath
Köli (tähdistö)

Köli (latinaksi Carina, lyhenne Car) on tunnettu runsastähtinen eteläisen tähtitaivaan tähdistö. Se kuuluu vanhempaan Argo-laivan (Argo Navis) suurtähdistöön. Tähdistö näkyy leveyasteiden +20° ja -90° välillä, eikä siis näy Suomessa. Se sisältää Canopuksen, tähtitaivaan toiseksi kirkkaimman tähden, ja Eta Carinaen, supermassiivisen tähden, joka sijaitsee Avaimenreikäsumun keskellä ja joka puhaltelee ulkokerroksiaan ulos ja muuttelee kirkkauttaan. Sen arvellaan räjähtävän supernovana tai hypernovana noin 10 000−20 000 vuoden kuluttua. Chilessä olevalla Euroopan eteläisen observatorion ESOn VLT-teleskoopilla otetussa vuonna 2012 julkistetussa infrapunakuvassa näkyy Kölin sumussa aivan uusia tähtiä, jotka sumu on aiemmin peittänyt. Kölin sumu sijaitsee noin 7 500 valovuoden päässä Maasta Kölin tähdistössä.uutiset Yle, 12.2.2012 == Tähtiä == Tähtiä nimineen: * (α Car) −0.72 Canopus tai Suhail [Suhel] ** < Canōpus < Κάνωπος * (β Car) 1.68 Miaplacidus [Maiaplacidus] ** < مياه miyāh vedet + placidus rauhallinen * (ε Car) 1.86 Avior * (η Car) 6.22 Tseen She – hyperjättiläinen; ** < 天社 (Mandariinikiinaksi tiānshè) Taivaan alttari * (ι Car) 2.25 Aspidiske tai Turais [Tureis] tai Scutulum ["shield"] ** < تُرَيْس turais Kilpi [lempinimi] Tähtiä Bayerin nimillä: * υ Car 2.92; χ Car 3.46; ω Car 3.29; a Car 3.43; b1 Car 4.93; b2 Car 5.17; c Car 3.84; d Car 4.31; e1 Car 5.27; e2 Car 4.84; f Car 4.50; g Car 4.34; h Car 4.08; i Car 3.96; k Car 4.79; l Car 3.69; m Car 4.51; p Car 3.30; q Car 3.39; r Car 4.45; s Car 3.81; t1 Car 5.08; t2 Car 4.69; u Car 3.78; w Car 4.58; x Car 3.93; y Car 4.59; z Car 4.62; z2 Car 5.11; A Car 4.41; B Car 4.74; C Car 5.16; D Car 4.81; E Car 4.66; G Car 4.47; H Car 5.46; I Car 3.99; K Car 4.72; L Car 4.97; M Car 5.15; N Car 4.35; O Car 5.60; P Car 4.65; Q Car 4.93 Tähtiä Flamsteedin nimillä: * 23 Car 5.14 == Lähteet == == Aiheesta muualla == * Luokka:Seulonnan keskeiset artikkelit
Purje (tähdistö)

Purje (lat. Vela, Velorum, Vel) on Eteläisellä tähtitaivaalla sijaitseva tähdistö, joka ei näy Suomessa. Tähdistö on vanhan Argo Navis-laivan purje. Tämän jakoi ranskalainen Lacaille osiin 1763. Muut Argo-laivan tähdistöt ovat Köli, Peräkeula ja Kompassi. Purjeen tähdistö sisältää Delta Velorumin ja Kappa Velorumin jotka muodostavat yhdessä Kölin Iota Carinae ja Epsilon Carinaen kanssa Väärän ristin. Purjeessa on ns "8 purkauksen sumu" ja supernovajäännös jonka keskellä on pulsari. == Numerotietoja Purjeesta == * ala 500 neliöastetta, 32:s suurin * Luokka:Seulonnan keskeiset artikkelit
Andy Cole

Andrew Alexander ”Andy” Cole (s. 15. lokakuuta 1971 Nottingham, Englanti) on englantilainen entinen jalkapalloilija. Colen vanhemmat ovat lähtöisin Jamaikalta. == Ura == Andy Cole pelasi urallaan Arsenalissa, Fulhamissa, Bristol Cityssä, Newcastle Unitedissa, Manchester Unitedissa, Blackburn Roversissa, Manchester Cityssä, Portsmouthissa, Birmingham Cityssä, Sunderlandissa, Burnleyssä ja Nottingham Forestissa. Vuonna 1995 hän siirtyi Newcastle Unitedista Manchester Unitediin 7 miljoonalla punnalla, mikä tuohon aikaan oli suurin koskaan englantilaispelaajasta maksettu summa. Valioliigan ensimmäisellä kaudella 1992–1993 Cole oli yksi Newcastlen avainpelaajista nostamassa seuraa Englannin terävimpään kärkeen. Seuraavalla kaudella hän voitti Valioliigan maalikuninkuuden 34 osumallaan. Siirryttyään Manchester Unitediin hän voitti Valioliigan mestaruuden viisi kertaa, FA Cupin kahdesti ja Mestarien liigan kerran. Kaudella 2001–2002 hän voitti Liigacupin uuden seuransa Blackburnin paidassa. Heinäkuussa 2004 hän siirtyi Fulhamiin. Siirron taustalla olivat erimielisyydet Blackburn-manageri Graeme Sounessin kanssa. Kauden 2005–2006 hän aloitti Manchester Cityssä kahden vuoden sopimuksella. Kaudelle 2006–2007 Cole siirtyi Portsmouthiin. Kauden aikana hän kävi myös lainalla Birmingham Cityssä. Kesällä 2007 Cole vapautettiin Portsmouth- sopimuksestaan. Kaudeksi 2007–2008 Cole siirtyi Sunderlandiin entisen Manchester United -aikaisen pelikaverinsa Roy Keanen valmentamaan joukkueeseen. Joukkueen pelaajistossa oli myös toinen Colen entinen pelikaveri Dwight Yorke. Kevääksi 2008 Cole siirtyi lainalle Mestaruussarjaan Burnleyyn.Cole makes Burnley switch Sky Sports. Viitattu 30.1.2008. Heinäkuussa 2008 Cole teki sopimuksen Mestaruussarjassa pelanneen Nottingham Forestin kanssa, mutta sopimus purettiin yhteisymmärryksessä jo saman vuoden lokakuussa ja 11. marraskuuta 2008 Cole ilmoitti pelaajauransa päättämisestä. Hän teki Valioliigassa yhteensä 187 maalia, mikä on Alan Shearerin 260 maalin jälkeen toiseksi eniten.Striker Cole ends playing career BBC Sport. Viitattu 11.11.2008. === Maajoukkue === Cole teki ensiesiintymisensä Englannin maajoukkueessa vuonna 1995, ja yhteensä hän pelasi 15 maaottelua.http://www.transfermarkt.co.uk/andrew- cole/nationalmannschaft/spieler/3238 Jäätyään ulkopuolelle 2002 MM-kisoista hän ilmoitti lopettavansa maajoukkueuransa. Maajoukkueessa Cole teki vain yhden maalin, MM-karsinnassa Albaniaa vastaan maaliskuussa 2001. == Saavutukset == * Valioliigan mestaruus: 1996, 1997, 1999, 2000, 2001 * FA Cup: 1996, 1999 * Mestarien liigan voitto: 1999 * Intercontinental Cup: 1999 * Charity Shield: 1996, 1997 * Liigacup: 2002 * 1. divisioonan mestaruus: 1993 * PFA:n vuoden nuori pelaaja: 1994 == Lähteet == Luokka:Englantilaiset jalkapalloilijat Luokka:Vuonna 1971 syntyneet Luokka:Elävät henkilöt
Valkoinen fosfori

pienoiskuva|Valkoista fosforia Valkoinen fosfori on fosforin eräs allotrooppinen muoto. Se koostuu neliatomisista P4-molekyyleistä. Se on pehmeää, vahamaista ainetta, jonka sulamispiste on 44 °C ja CAS-numero 12185-10-3. Se on hyvin reaktiivista ainetta, joka syttyy herkästi itsestään palamaan ja liukenee orgaanisiin liuottimiin. Se on hyvin myrkyllistä ja aiheuttaa iholla vaikeita palovammoja. Valkoista fosforia on käytetty muodostamaan savuverhoja tai merkitsemään ja osoittamaan kohteita. Fosforista voidaan tehdä palopommeja sekoittamalla valkoista fosforia ja kautsua. Valkoista fosforia käytettiin aikoinaan myös tulitikuissa, mutta työsuojelullisista ja turvallisuussyistä sen käyttö tähän tarkoitukseen lopetettiin ja kiellettiin monissa maissa jo 1800-luvulla. Sen sijasta alettiin käyttää huomattavasti vähemmän vaarallista punaista fosforia == Käyttö savuverhona == Valkoinen fosfori on tehokkain tunnettu savunmuodostusaine, koska se imee ilmasta tarvittavat ainesosat. Tästä syystä pienehkö fosforimäärä pystyy tuottamaan suuria määriä savua, mistä on ymmärrettävästi hyötyä sotilaskäytössä. Savu muodostuu hyvin nopeasti. Savuverhokäytössä fosforin haittapuolena on se, että koska reaktio tuottaa lämpöä ja koska lämmin ilma pyrkii nousemaan ylöspäin, lähtee valkoisella fosforilla muodostettu savu helposti nousemaan ylöspäin muodostaen savupilareita eikä savuverhoja. == Käyttö ihmisiä vastaan == Itse savu ei ole erityisen myrkyllistä ja vaikka sen hengittäminen ei olekaan suotavaa, ei savu tyypillisesti aiheuta kuolemantapauksia sotilaskäytössä. Fosforikranaatin sirpaleet aiheuttavat ihmisessä syviä ja kivuliaita palovammoja. Palavaa fosforia on erittäin vaikea sammuttaa, sillä se palaa vedessäkin. Ainoa tapa sammuttaa se on eristää paloalue hapesta. Useimmiten käytetty tapa on haudata se palamattomaan ja hapettomaan aineeseen kuten hiekkaan. == Laillisuus sotilaskäytössä == YK:n "Sopimus eräistä perinteisistä aseista" kielsi napalmin ja muiden polttavien aseiden käytön siviilihenkilöitä vastaan vuonna 1980, mutta useat maat, mukaan lukien Venäjä ja Yhdysvallat ovat ratifioineet sopimuksen vain osittain ja pidättävät itsellään oikeuden käyttää polttavia aseita. 15. marraskuuta 2005 Yhdysvaltain hallitus myönsi Yhdysvaltain armeijan käyttäneen valkoista fosforia useamman kerran Irakin Fallujahissa linnoittautuneita kapinallisia vastaan. Ihmisoikeusjärjestö Human Rights Watchin mukaan Israel on käyttänyt valkoista fosforia Gazan kaistalla muun muassa 2008/2009 ja Libanonissa. Eräät kriitikot ovat myös esittäneen näkemyksen, että valkoinen fosfori olisi kemiallinen ase, joiden käyttö on kansainvälisten sopimusten vastaista. == Katso myös == * Sotarikos == Lähteet == * * === Viitteet === == Aiheesta muualla == * Luokka:Fosfori Luokka:Myrkylliset kemikaalit Luokka:Kemialliset aseet Luokka:Ampumatarvikkeet
Kuvanveistäjä (tähdistö)

Kuvanveistäjä (lat. Sculptor, Scu) on tähdistö, jossa on himmeitä tähtiä. Alun perin Nicolas Louis de Lacaille nimesi tähtikuvion kuvanveistäjän työpajaksi (Apparatus Sculptoris). Kuvanveistäjässä sijaitsee galaktinen etelänapa, joka on linnunradan tasoa vastaan oleva eteläinen piste Maasta katsottuna. Kuvanveistäjässä on Sculptor-kääpiögalaksi joka on lähellä Linnunrataa ja Sculptorin ryhmä. Kirkkain tähti Alfa Sculptoris on kirkkaudeltaan 4,31 eli himmeä. == Tietoja Kuvanveistäjän tähtikuviosta == * ala 475 neliöastetta == Kuvanveistäjän tähtiä == BD Tähtinimi Mag. etäisyys valovuotta Muuta α Alpha Sculptoris 4.30 680 * SX Arietis-tyyppiä oleva muuttuva tähti β Beta Sculptoris 4.38 178 γ Gamma Sculptoris 4.41 179 δ Delta Sculptoris 4.59 143 η Eta Sculptoris 4.86 548 ε Epsilon Sculptoris 5.29 89.5 ζ Zeta Sculptoris 5.04 510 ι Iota Sculptoris 5.18 311 θ Theta Sculptoris 5.24 71.1 π Pi Sculptoris 5.25 217 μ Mu Sculptoris 5.30 291 κ² Kappa-2 Sculptoris 5.41 581 κ¹ Kappa-1 Sculptoris 5.42 224 σ Sigma Sculptoris 5.50 227 * α² CVn-tyyppi muuttuva tähti ξ Xi Sculptoris 5.59 628 τ Tau Sculptoris 5.69 202 λ² Lambda-2 Sculptoris 5.90 372 λ¹ Lambda-1 Sculptoris 6.05 432 HD 4208 7.79 107 * tällä tähdellä on eksoplaneetta * Luokka:Seulonnan keskeiset artikkelit
Susi (tähdistö)

Susi (Lat. Lupus, genetiivi Lupi, lyhenne Lup) on tähdistö suunnilleen Vaa'asta etelään. Se ei näy Suomessa, vasta leveyspiirillä +35. Tähtikuviossa ei ole aivan kirkkaita tähtiä, kirkkaimmat ovat 2. suuruusluokan tähtiä niin kuin alfa Lupi 2,3 magnitudia. Lupus on ollut antiikissa Kentaurin tähtikuvion osa, jokin eläin, joka tappoi Kentaurin. Suurin osa kirkkaimmista tähdistä Suden tähtikuviossa ovat suuria jäseniä läheisestä Skorpionin ja Kentaurin tähtiyhdistelmästä. == Kirkkaita tähtiä suden tähtikuviossa== Nimettyjä tähtiä: * (α Lup) 2.30 Men tai Kakkab * (β Lup) 2.68 Kekouan ** < 騎官 (Mandarin qíguān) Ratsuväen upseeri Tähtiä Bayerin nimillä: : γ Lup 2.80; δ Lup 3.22; ε Lup 3.37; ζ Lup 3.41; η Lup 3.42; θ Lup 4.22; ι Lup 3.55; κ1 Lup 3.88; κ2 Lup 5.70; λ Lup 4.07; μ Lup 4.27; ν1 Lup 4.99; ν2 Lup 5.65; ξ1 Lup 5.14; ξ2 Lup 5.59; ο Lup 4.32; π Lup - double 3.91, 4.82; ρ Lup 4.05; σ Lup 4.44; τ1 Lup 4.56; τ2 Lup 4.33; υ Lup 5.36; 5/χ Lup 3.97; φ1 Lup 3.57; φ2 Lup 4.54; 3/ψ1 Lup 4.66; 4/ψ2 Lup 4.75; ω Lup 4.34; a Lup 5.39; b Lup 5.22; c Lup 5.38; d Lup 4.55; e Lup 4.83; 2/f Lup 4.35; g Lup 4.64; h Lup 5.23; 1/i Lup 4.91; k Lup 4.60 * Luokka:Seulonnan keskeiset artikkelit
Biotekniikka

Biotekniikka eli bioteknologia on biologian ja biokemian osa-alue, joka hyödyntää eliöitä, soluja tai niiden osia. Esimerkkinä mikrobien hyödyntäminen elintarviketeollisuudessa (käymisprosessit, maitohappobakteerit ja muut vastaavat) on biotekniikkaa. Moderniksi biotekniikaksi kuitenkin nykyään mielletään genetiikan ja geeniteknologian avulla tehtyjen siirtogeenisten organismien käyttöä. Ensimmäisiä bioteknisiä keksintöjä on ollut viinin käyttäminen. Biotekniikka pohjautuu siihen, että elämän perusrakenteet ovat hyvin samanlaisia kaikilla eliöillä. Muun muassa DNA:n koodikieli on universaali eli maailmanlaajuinen. Ominaisuuksia voidaan näin siirtää kokonaan toiseen eliöön, jolla ei kyseistä ominaisuutta ole. Usein eliöiden säätelyjärjestelmät ovat kuitenkin niin erilaisia, että biologiset komponentit ovat yhteensopimattomia. Biotekniikassa ratkotaan muun muassa näitä sopimattomuusongelmia. Biotekniikassa muokataan olemassa olevia biologisia toimintoja ja tehdään uusia. Biotekniikkaa opiskelleet voivat työskennellä useissa ammateissa ja tehtävissä, esimerkiksi tutkijana, koulutuspäällikkönä, laboratoriomestarina tai laatuinsinöörinä. Tyypillisimpiä työnantajia ovat yritykset ja yliopistot. == Katso myös == * Biotekniikan neuvottelukunta * Biofysiikka * Biokemia * Geenitekniikka * Mikrobiologia * Molekyylibiologia * Teollinen biotekniikka == Lähteet == == Kirjallisuutta == * == Aiheesta muualla == *Biotekniikka *Bioteknologia.info * Luokka:Seulonnan keskeiset artikkelit
Etelän vesikäärme

Etelän vesikäärme (lat Hydrus, Hydri, lyh Hyi) eli "Pieni vesikäärme" on etelässä sijaitseva tähdistö. Siinä sijaitsee mm Beta Hydri, jonka arvellaan muistuttavan tulevaisuuden Aurinkoa, tämä tähti on Aurinkoa kirkkaampi ja suurempi. Etelän vesikäärmettä ei tule sekoittaa Vesikäärmeeseen. Etelän vesikäärmeen lyhenne ei ole "HyA". koska se ei ole lyhenne tähdistön nimestä Hydrus (vertaa Etelän kolmio TrA) vaan Hyi. HyA sekoittuisikin Vesikäärmeen lyhenteeseen Hya. == Tietoja Etelän vesikäärmeestä (Hydrus) == *243 neliöastetta, alaltaan 61:s == Etelän vesikäärmeen kirkkaita tähtiä == ===Nimettyjä=== * α Hyi "Hydruksen pää" 2.86 ===Bayerin nimillä nimettyjä=== * β Hyi 2.82 - nearby; γ Hyi 3.26; δ Hyi 4.08; ε Hyi 4.12; Ζ Hyi 4.83; θ Hyi 5.51; η1 Hyi 6.77; η2 Hyi 4.68; ι Hyi 5.51; κ Hyi 5.99; λ Hyi 5.09; μ Hyi 5.27; Ν Hyi 4.76; π1 Hyi 5.57; π2 Hyi 5.67; σ Hyi 6.15; τ1 Hyi 6.33; τ2 Hyi 6.05 * Luokka:Seulonnan keskeiset artikkelit
Englannin 1. divisioona

1\. divisioona () oli vuosina 1889–1992 Englannin jalkapalloilun korkeimman sarjatason nimi, ja Valioliigan perustamisen jälkeen kaudesta 1992/1993 alkaen Englannin toiseksi korkeimman sarjatason nimi. Nimeä 1. divisioona käytettiin viimeisen kerran kaudella 2003/2004, jonka jälkeen sarjan nimi vaihdettiin Mestaruussarjaksi (Football League Championship). ==Mestarit== ===1889–1992 – korkein sarjataso=== *1889 Preston North End *1890 Preston North End *1891 Everton *1892 Sunderland *1893 Sunderland *1894 Aston Villa *1895 Sunderland *1896 Aston Villa *1897 Aston Villa *1898 Sheffield United *1899 Aston Villa *1900 Aston Villa *1901 Liverpool *1902 Sunderland *1903 The Wednesday *1904 The Wednesday *1905 Newcastle United *1906 Liverpool *1907 Newcastle United *1908 Manchester United *1909 Newcastle United *1910 Aston Villa *1911 Manchester United *1912 Blackburn Rovers *1913 Sunderland *1914 Blackburn Rovers *1915 Everton *1920 West Bromwich Albion *1921 Burnley *1922 Liverpool *1923 Liverpool *1924 Huddersfield Town *1925 Huddersfield Town *1926 Huddersfield Town *1927 Newcastle United *1928 Everton *1929 Sheffield Wednesday *1930 Sheffield Wednesday *1931 Arsenal *1932 Everton *1933 Arsenal *1934 Arsenal *1935 Arsenal *1936 Sunderland *1937 Manchester City *1938 Arsenal *1939 Everton *1947 Liverpool *1948 Arsenal *1949 Portsmouth *1950 Portsmouth *1951 Tottenham Hotspur *1952 Manchester United *1953 Arsenal *1954 Wolverhampton Wanderers *1955 Chelsea *1956 Manchester United *1957 Manchester United *1958 Wolverhampton Wanderers *1959 Wolverhampton Wanderers *1960 Burnley *1961 Tottenham Hotspur *1962 Ipswich Town *1963 Everton *1964 Liverpool *1965 Manchester United *1966 Liverpool *1967 Manchester United *1968 Manchester City *1969 Leeds United *1970 Everton *1971 Arsenal *1972 Derby County *1973 Liverpool *1974 Leeds United *1975 Derby County *1976 Liverpool *1977 Liverpool *1978 Nottingham Forest *1979 Liverpool *1980 Liverpool *1981 Aston Villa *1982 Liverpool *1983 Liverpool *1984 Liverpool *1985 Everton *1986 Liverpool *1987 Everton *1988 Liverpool *1989 Arsenal *1990 Liverpool *1991 Arsenal *1992 Leeds United ===1993–2004 – toiseksi korkein sarjataso=== *1993 Newcastle United *1994 Crystal Palace *1995 Middlesbrough *1996 Sunderland *1997 Bolton Wanderers *1998 Nottingham Forest *1999 Sunderland *2000 Charlton Athletic *2001 Fulham *2002 Manchester City *2003 Portsmouth *2004 Norwich City ==Lähteet== *
Etelän kala

Etelän kala (latinaksi Piscis Austrinus tai Piscis Australis, genetiivimuoto Piscis Austrini, lyhenne PsAPiscis Austrinus (abbr. PsA, gen. Piscis Austrini) Encyclopedia of Science) on tähdistö. Sen kirkkain tähti on Fomalhaut eli Alfa Pisces Austrini. == Katso myös == * Luettelo Etelän kalan tähtikuvion tähdistä == Lähteet == ==Aiheesta muualla== * Constellations: Piscis Austrinus 'the Southern Fish' * Luokka:Seulonnan keskeiset artikkelit
Marbod

Marbod (, k. 37 Ravennassa) oli sveebeihin kuuluneiden markomannien kuningas.Pietilä & Pietilä-Castrén 2000, s. 328 Marbod syntyi ylimyssukuun ja vietti nuoruutensa Italiassa, jossa sai roomalaisen koulutuksen. Palattuaan Germaniaan hän nousi markomannien päälliköksi.Roomalainen sotapäällikkö Drusus pakotti 9 eaa. markomannit vetäytymään nykyisen Böömin alueelle. Marbod perusti sinne vahvan kuningaskunnan ja pyrki liittoutumaan naapuriheimojen kanssa. Roomalaiset pitivät markomannien valtakuntaa uhkana, ja vuonna 6 Augustus lähetti useita legioonia markomanneja vastaan. Illyriassa puhjennut sota kuitenkin esti laajamittaisemmat sotatoimet. Marbod hylkäsi Teutoburgissa roomalaiset lyöneen Arminiuksen yhteistyötarjouksen, ja vuonna 17 markomannit sotivat Arminiuksen keruskeja vastaan. Arminiuksen joukot voittivat lopulta Marbodin. Sota Arminiusta vastaan sekä markomannien ylimystön kasvava tyytymättömyys johtivat Marbodin kukistumiseen vuonna 19, jolloin gootteihin kuulunut Catualda syrjäytti hänet. Marbod pakeni Ravennaan, jossa hän kuoli vuonna 37. == Lähteet == * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === Luokka:Sveebien kuninkaat Luokka:Ensimmäisellä vuosisadalla eaa. syntyneet Luokka:Vuonna 37 kuolleet
Heilurikello (tähdistö)

Heilurikello (lat. Horologium, Horologii, Hor) on tähdistö eteläisellä tähtitaivaalla. Tämä pieni ja himmeätähtinen tähdistö ei näy Suomessa. Eräällä heilurikellon tähdistä, Iota Horologiilla, on eksoplaneetta. Alfa Horologiin, kirkkaimman tähden kirkkaus on vain 3,85. Heilurikellon aikaisempi latinankielinen nimi oli Horologium pendulum eli sananmukaisesti "heilurikello", mutta nykyään se on lyhennetty Horologiumiksi eli "kelloksi". ==Tähdet== ;Tähtiä Bayerin nimillä * α Hor 3.85 * β Hor 4.98 * γ Hor 5.73 * δ Hor 4.93 * ζ Hor 5.21 * η Hor 5.30 * ι Hor 5.40 - eksoplaneetta * λ Hor 5.36 * μ Hor 5.12 * ν Hor 5.25 ;Muita merkittäviä tähtiä * GJ 1061 13.03 - lähitähti * Luokka:Seulonnan keskeiset artikkelit
Verkko (tähdistö)

Verkko () on eteläisellä tähtitaivaalla sijaitseva Suomessa näkymätön hyvin pieni tähdistö, joka muistuttaa vinoneliötä. Verkkoon kuuluva Zeta Reticuli on kaksoistähti, jonka toisiaan hyvin kaukaa kiertävät tähdet muistuttavat aurinkoa. Tähteen on liitetty ufospekulaatioita. Verkon nimesi tähtitieteilijä Nicolas Louis de Lacaille kiitoksena kaukoputkensa verkkolaitteelle, jolla hoidettiin tarkennusta. ==Tähtiä== Tähtiä Bayerin nimillä kirkkauksineen: * α Ret 3,33 * β Ret 3,84 * γ Ret 4,48 * δ Ret 4,56 * ε Ret 4,44 * ζ1 Ret, ζ2 Ret 5,53, 5,24 - läheinen kaksoistähti * θ Ret 5,88 * η Ret 5,24 * ι Ret 4,97 * κ Ret 4,71 * Luokka:Seulonnan keskeiset artikkelit
Kyyhkynen (tähdistö)

Kyyhkynen (lat Columba, Columbae, Col) on eteläisellä tähtitaivaalla Isosta Koirasta etelään sijaitseva pieni tähdistö, joka ei näy Suomessa. Sen erotti Isosta Koirasta Augustin Royer 1679. kirkkain tähti Alfa columbae, Phact, kirkkaus 2,6. == Tietoja == *deklinaatio −35° *näkyy leveysasteilla +45° and −90° *ala 270 neliöastetta, järjestys 54 == Kirkkaita tähtiä == Nimillä: * (α Col) 2.65 Phact [Phaet, Phad, Phakt] ** < ? al-fakhitah Kyyhkynen ? ** (?) < فخذ fakhð thigh * (β Col) 3.12 Wezn [Wazn] ** < وزن wazn Paino * (θ Col) 5.00 Al Kurud ** < القرود al-qurūd Apinat ** (?) < الغرود alghurūd Dyynit * (κ Col) 4.37 (or Al Kurud, ks. θ Col) * (λ Col) 4.88 Tsze ** < 子 (Mandarin zǐ) Poika Bayerin nimi: * γ Col 4.36; δ Col 3.85; ε Col 3.86; η Col 3.96; μ Col 5.18 – karkaava tähti; ν1 Col 6.15; ν2 Col 5.28; ξ Col 4.97; ο Col 4.81; π1 Col 6.15; π2 Col 5.50; σ Col 5.52 Flamsteedin nimillä: * 72 Col 5.65 * Luokka:Seulonnan keskeiset artikkelit
Riikinkukko (tähdistö)

Riikinkukko (lat. Pavo, Pavonis, Pav) on eteläisellä tähtitaivaalla sijaitseva Suomessa näkymätön keskisuuri tähdistö. Delta Pavonis on hieman aurinkoa muistuttava tähti, mutta sitä vanhempi ja kirkkaampi. == Tietoja Riikinkukon tähdistöstä (Pavo) == * deklinaatio −65° * näkyy leveysasteilla +30° -- −90° * ala 378 neliöastetta,44:s == Riikinkukon tähtiä == Nimillä: * (α Pav) 1.94 Peacock ("Riikinkukko") Riikinkukko: *β Pav 3.42; γ Pav 4.21; δ Pav 3.55 - lähitähti; ε Pav 3.97; ζ Pav 4.01; θ Pav 5.71; η Pav 3.61; ι Pav 5.47; κ Pav 4.40; λ Pav 4.22; μ1 Pav 5.75; μ2 Pav 5.32; ν Pav 4.63; ξ Pav 4.35; ο Pav 5.06; π Pav 4.33; ρ Pav 4.86; σ Pav 5.41; τ Pav 6.25; υ Pav 5.14; φ1 Pav 4.75; φ2 Pav 5.11; ω Pav 5.14 * Luokka:Seulonnan keskeiset artikkelit
Paratiisilintu (tähdistö)

Paratiisilintu (, genetiivi Apodis, lyhenne Aps) on eteläisellä tähtitaivaalla sijaitseva pieni ja vaatimaton tähdistö, joka kuvattiin Euroopassa ensi kerran 1500-luvun loppupuolella. Sen nimi tarkoittaa kreikaksi "jalatonta", ja se edustaa paratiisin lintua joiden joskus ajateltiin olevan jalattomia. Kirkkain tähti Alfa Apodis on kirkkaudeltaan vain 3,83 magnitudia. Tähdistö on vain 15 asteen päässä eteläisestä taivaannavasta ja näkyy sen takia vain päiväntasaajan tuntumassa tai sitä etelämpänä. == Lukuja Paratiisilinnun tähdistöstä == *deklinaatio: -75 *Näkyy leveysasteilla +5°...-90° *ala 206 neliöastetta, 67:s == Paratiisilinnun kirkkaimpia tähtiä == BD Nimi Mag. Etäisyys (vv) Muuta α Alfa Apodis 3,83 411 γ Gamma Apodis 3,86 160 β Beta Apodis 4,23 158 δ¹ Delta-1 Apodis 4,68 770 * epäsäännöllinen muuttuja * kaksoistähti , pari δ² Apodis ζ Zeta Apodis 4,79 312 η Eta Apodis 4,89 140 ε Epsilon Apodis 5,06 551 * Gamma Cassiopeiae -tyyppinen muuttuva tähti δ² Delta-2 Apodis 5,27 663 * kaksoistähti, pari δ¹ Apodis ι Iota Apodis 5,39 1140 κ¹ Kappa-1 Apodis 4,68 1020 * Gamma Cassiopeiae -tyyppiä oleva muuttuva tähti R Apodis 5,37 428 κ² Kappa-2 Apodis 5,64 735 θ Theta Apodis 5,69 328 * puolisäännöllinen muuttuva tähti * Luokka:Seulonnan keskeiset artikkelit
SALT I

SALT I oli ydinaseita rajoittava sopimus. Ydinsulkusopimuksen hengessä supervallat Neuvostoliitto ja Yhdysvallat aloittivat strategisten ydinaseiden vähentämiseen tähtäävät neuvottelut 1968. Ajateltiin, että ennen kuin on realistista pyrkiä vähentämään aseita, niiden määrää tulisi rajoittaa molemminpuolisella sopimuksella. Neuvotteluja kutsuttiin nimellä SALT eli Strategic Arms Limitation Talks. Aluksi neuvottelut olivat tuloksettomia, mutta vuoteen 1972 mennessä supervaltojen johtajat, presidentti Richard Nixon ja puoluesihteeri Leonid Brežnev, pääsivät yhteisymmärrykseen ja solmivat kahdenvälisesti väliaikaisesta rajoituksesta aseiden määrässä jatkoneuvottelujen ajaksi sekä torjuntaohjukset kieltävästä ABM-sopimuksesta. SALT-sopimuksen mukaisesti osapuolet jatkoivat rajoitusneuvotteluja, joiden tuloksena syntyi SALT II -sopimus, jota Yhdysvallat ei kuitenkaan ratifioinut. Luokka:Kylmä sota de:Strategic Arms Limitation Talks#SALT I
Kari Levola

Kari Tapio Levola (s. 9. tammikuuta 1957 Pori)Kuka kukin on 2007. Otava, 2006. on suomalainen kirjailija, kriitikko ja freelancetoimittaja. Hän kirjoitti ylioppilaaksi 1975 ja suoritti opintoja Tampereen yliopistossa. Hän on toiminut vapaana kirjailijana vuodesta 1980 lähtien vuosia 1994–1998 lukuun ottamatta. Tuolloin hän toimi Turun ja Porin läänin kirjallisuuden läänintaiteilijana. Levola on saanut esikoisrunokokoelmastaan Avovedet J. H. Erkon palkinnon, nuortenromaanistaan Tahdon Finlandia Junior -palkinnon sekä kirjastaan Kirjolohikäärme Arvid Lydecken -palkinnon. Levola on kirjoittanut näytelmiä ja tv-käsikirjoituksia sekä runoja ja proosaa aikuisille sekä lapsille. Levola on toiminut myös opetustehtävissä muun muassa Räisälän kansanopistossa ja Turun yliopistossa. Syksyllä 2002 Levola valittiin Suomen Kirjailijaliiton puheenjohtajaksi. Tässä tehtävässä hän toimi vuoden 2008 loppuun. == Tuotanto == * * * * * * * * * * * * * * * * * * * * * * * * * * * * * * * * * * * * * * *Viisi askelta vaaraan. Helsinki. Tammi 2012. ISBN 978-951-31-6455-3. *Live - evil. Robustos 2019. ISBN 978-952-5758-67-2. *Harju. Robustos 2020. ISBN 978-952-5758-72-6. *Jatulintarha, 2021. ISBN 978-952-5758-77-1. * === Draamatyöt === * Satumaa (tv-sarja). MTV3 1998. * Veljeskunta (tv-sarja, yhdessä Sami Parkkisen kanssa). M TV3 1988. * Laps Suomen (dramatisointi). Tampereen Työväen teatteri 1990. * Tähdet, tähdet (musiikkinäytelmä). Kotkan kaupunginteatteri 1988. * Resupekka ja Viikari (lastennäytelmä, yhdessä Simo Ojasen kanssa). Kotkan kaupunginteatterissa === Elokuvakäsikirjoitukset === * Vapaa duunari Ville-Kalle (1984) * Yön saalistajat (1984) * Ruuvit löysällä (1989) * Pirtua, pirtua (1991) [yhdessä Visa Mäkisen, Ilkka Liettyän ja Jouni Virran kanssa] === Toimitus ja oppikirjatyöt === * * * * * * * * Salainen kerho, äidinkielen ala-asteen 3. luokan oppikirjan tekstit sekä oheisromaanit. * Reviiri (uuden kirjallisuuden vuosikirjat I–V, Kari J. Kettulan ym. kanssa). Cultura 1995, 1996, 1997 ja 1998. Sammakko 1999. * Suuret suomalaiset kertojat (teossarja). Gummerus 1989–1991. == Palkinnot == * J. H. Erkon palkinto 1980 esikoiskokoelmasta Avovedet * Valtion kirjallisuuspalkinto 1983 nuortenromaanista Kattohaukka * Arvid Lydecken -palkinto 1994 nuortenkirjasta Kirjolohikäärme * Finlandia Junior -palkinto 1999 nuortenromaanista Tahdon * Urpo Lahtisen rahaston palkinto 1983 * Turun ja Porin läänin taidepalkinto 1985 * Amerin kirjallisuuspalkinto 1986 * Nortamo-palkinto 1986 * Pertsa ja Kilu -palkinto 1997 * Raision kaupungin kulttuuripalkinto 2002 * valtion viisivuotinen taiteilija-apuraha 2005 * Valtion kirjallisuustoimikunnan viisivuotinen taiteilija-apuraha 2010 * Pro Finlandia 2012 * taiteilijaeläke 2018 == Lähteet == == Aiheesta muualla == * Esittely Turun kaupunginkirjaston sivuilla * Kari Levola kokosi runoja nuorille, Kirjastokaista-video * Luokka:Suomalaiset lasten- ja nuortenkirjailijat Luokka:Suomalaiset runoilijat Luokka:Suomalaiset elokuvakäsikirjoittajat Luokka:Suomalaiset kirjallisuuskriitikot Luokka:Pro Finlandia -palkitut Luokka:Vuonna 1957 syntyneet Luokka:Elävät henkilöt